EkBass/fiwiki-20250220-pages-articles huggingface dataset:
Joseph Pitton de Tournefort

Joseph Pitton de Tournefort (5. kesäkuuta 1656 Aix-en-Provence, Ranska – 28. joulukuuta 1708 Pariisi, Ranska) oli ranskalainen kasvitieteilijä. Hänen tutkimuksensa olivat merkittäviä kaksiosaisen tieteellisen nimen määrittelyssä. Tournefort kiinnostui kasvitieteestä jo pienenä. Hän pystyi aloittamaan kasvitieteen opinnot vasta isänsä kuoleman jälkeen, sillä isä oli laittanut hänet opiskelemaan teologiaa. Tournefort opiskeli ensin fransiskaanimunkki Charles Plumier’n alaisuudessa ja myöhemmin Jardin des Plantesissa Pierre Magnolin johdolla. Vuonna 1688 Tournefort nimettin Jardin des Plantesin professoriksi, jona hän toimi kuolemaansa asti. Tournefort keräsi matkoiltaan Pyreneille, Vähään-Aasiaan ja Kreikkaan laajan kasvikokoelman ja sai mainetta kasvitieteellisillä teoksillaan, erityisesti Éléments de botaniquella (1694). Teos oli menestys, ja siitä otettiin latinankielinen painos vuonna 1700. Samana vuonna Tournefort johti tutkimusmatkaa itäisen Välimeren alueella ja Lähi-itään. Matkalla oli mukana taiteilija Claude Aubriet, jonka kanssa Tournefort luetteloi 1 356 kasvilajia. Matkasta kertonut Relation d’un voyage du Levant julkaistiin vasta Tournefortin kuoleman jälkeen. Tournefortin työ oli merkittävä kaksiosaisen tieteellisen nimen kehittymisessä. Hän käytti luokittelussa sukunimeä ja lisäksi määritteli lisäksi lajin muutamalla sanalla. Tournefort perusti luokittelunsa kukan ja hedelmän rakenteelle. == Lähteet == Luokka:Ranskalaiset kasvitieteilijät Luokka:Ranskan tiedeakatemian jäsenet Luokka:Vuonna 1656 syntyneet Luokka:Vuonna 1708 kuolleet
William Billingsley

William Billingsley (1758–1828) oli merkittävä englantilainen posliinimaalari. Hänen suunnittelemansa ruusukuvio on tiettävästi kuningatar Elisabet II:n suosikki. Billingsley syntyi Derbyssä vuonna 1758. Hän pääsi harjoittelijaksi Royal Crown Derbyn tehtaille, jossa hänen samanniminen isänsä oli jo maalamassa astioihin kukkakuvioita. Nuorempi Billingsley kehitti kukkakuvioihin oman, herkän ja luonnonmukaisen tyylinsä, josta tuli hyvin suosittu. Hänen tekniikkaansa kuului levittää maalia paksusti maaliin kastetulla siveltimellä ja sitten pyyhkiä sitä vähemmäksi lähes kuivalla siveltimellä. Vaikka hänet tunnetaan parhaiten ”Billingsleyn ruusuista”, hän maalasi myös maisemia, rakennuksia ja muita kasveja.William Billingsley (1758-1828) Art Fact (Arkistoitu versio) Vuonna 1795 hän oli perustamassa Pinxtonin posliinitehdasta John Coken kanssa. Coke oli Pinxtonin varakkaan kappalaisen pastori D'Ewes Coken poika.Brookhill Hall Teapot Ceramiccs Treasure Derby Museum (Arkistoitu versio) Billingsley oli ollut 21 vuotta Royal Crownissa ja tehnyt siellä erilaisia materiaalikokeiluja, ja näki uudessa yrityksessä mahdollisuuden tehdä jotain uutta. Tehdas käytti erityisen valkoista, läpikuultavaa kaoliinipitoista savea. Billingsleyn uusilla resepteillä syntyi kauniita, mutta helposti hajoavia tuotteita, ja hävikki oli suurta. Pixtonin tehdas oli toiminnassa vain seitsemäntoista vuoden ajan, joten sen tuotteista on tullut keräilyharvinaisuuksia.The Perfection of Pinxton Porcelain About Derbyshire (Arkistoitu versio) Vuonna 1813 Billingsley perusti oman tehtaan vävynsä kanssa Nantgarwiin Etelä-Walesiin. Sama ongelma toistui siellä: kokonaiset uunilliset posliiniesineitä hajosivat poltossa. Silloin kun poltto onnistui, tuloksena oli hyvin kauniita tuotteita, mutta hävikki oli suurta. Mukaan haettiin yhtiökumppaneita, mutta ongelmia ei saatu ratkottua. Billingsley lähti Walesista 1820, ja tehdas suljettiin 1822.Nantgarw and Swansea Pottery and Porcelain Welsh Pottery and Porcelain (Arkistoitu versio) Billingsley työskenteli uransa varrella myös Mansfieldissä, Worcesterissä, Swanseassa ja Coalportissa, ja paikalliset posliinimaalarit saivat häneltä vaikutteita.William Billingsley’s Prentice Plate, 1790-1795 Revolutionary Players (Arkistoitu versio) == Lähteet == Luokka:Brittiläiset taiteilijat Luokka:Posliinimaalarit
Rancho Mirage

Rancho Mirage on kaupunki Riversiden piirikunnassa, Kaliforniassa, Yhdysvalloissa. Kaupunki perustettiin 1973 ja se sijaitsee noin 180 kilometriä Los Angelesista itään. Rancho Miragen asukasluku vuonna 2009 oli 16 799. == Lähteet == == Aiheesta muualla == * Rancho Miragen kotisivut Luokka:Kalifornian kaupungit Luokka:Riversiden piirikunta
Ervelän rautatieasema

Ervelän rautatieasema (lyh. Erv, ratakm 122+997) oli rautatieliikennepaikka Perniön Ervelän kylässä joka nykyään on osa Salon kaupunkia. Asema perustettiin paikallisen osuuskaupan pyynnöstä. Alkujaan liikennepaikka sijaitsi radan eteläsivulla, mistä se siirrettiin lopulliselle paikalleen vuonna 1919. Vanhalle paikalle ei olisi ilmeisesti ollut mahdollista rakentaa ratapihaa. Vuonna 1963 Ervelän liikennepaikka alennettiin laiturivaihteesta miehittämättömäksi seisakevaihteeksi. Henkilöliikenteeltä Ervelä suljettiin vuonna 1977. Se toimi vielä joitakin vuosia linjavaihteena, kunnes vaihde poistettiin käytöstä vuonna 1981. Lopullinen lakkautus tapahtui vuonna 1982. Kun rataa loivennettiin myöhemmin, asemarakennus siirtyi aiempaa kauemmaksi ratalinjasta. Asema siirtyi yksityisomistukseen vuonna 2006, ja se on kunnostettu alkuperäiseen asuunsa. == Nykyinen Ervelän liikennepaikka == Nykyinen Ervelän liikennepaikka (ratakm 119+816) on eri liikennepaikka kuin alkuperäinen asema. Se avattiin käyttöön vuonna 1992, ja se sijaitsee alkuperäisestä Ervelän rautatieasemasta neljä kilometriä etelään päin. Uudessa liikennepaikkarakennuksessa on pieni junasuorittajan koppi sellaisia tilanteita varten, joissa radan kauko-ohjaus ei toimi. == Lähteet == Luokka:Varsinais-Suomen lakkautetut rautatieliikennepaikat Luokka:Perniö Luokka:Salon rautatieliikennepaikat Luokka:Salon historia
Rondell Bartholomew

Rondell Bartholomew (s. 7. huhtikuuta 1990) on grenadalainen pikajuoksija, jonka päämatka on 400 metrin juoksu. Bartholomew voitti Carifta Games -kilpailujen alle 20-vuotiaiden 400 metrin juoksun Basseterressä 2008, mutta karsiutui Bydgoszczin alle 20-vuotiaiden MM-kilpailuissa saman matkan välierissä. Vuonna 2009 hän saavutti 400 metrillä alle 20-vuotiaiden sarjassa hopeaa Vieux Fortin Carifta Gameseissa ja pronssia Port-of-Spainin Pan- Amerikan mestaruuskilpailuissa. Berliinin MM-kilpailuissa hän karsiutui saman matkan alkuerissä. Kaksi vuotta myöhemmin hän sijoittui kuudenneksi Daegun MM- kilpailuissa 2011. == Henkilökohtaiset ennätykset == === Ulkoradat === Matka Aika Paikka Päivä 100 m 10,42 El Paso 26. maaliskuuta 2011 200 m 20,95 Lubbock 10. huhtikuuta 2010 400 m 44,65 Lubbock 2. huhtikuuta 2011 800 m 1.51,25 Levelland 7. toukokuuta 2011 === Sisäradat === Matka Aika Paikka Päivä 400 m 45,84 Fayetteville 11. helmikuuta 2011 600 m 1.18,10 Lubbock 5. maaliskuuta 2011 == Lähteet == Luokka:Grenadalaiset pikajuoksijat Luokka:Vuonna 1990 syntyneet Luokka:Elävät henkilöt
Jouko Klemettilä

Jouko Antero Klemettilä (s. 3. maaliskuuta 1961 Rauma) on suomalainen näyttelijä, joka on työskennellyt Intimiteatterissa, Teatteri Pienessä Suomessa ja Helsingin kaupunginteatterissa. Hän on näytellyt myös useissa suomalaisissa elokuvissa ja tv-sarjoissa sekä toiminut ääninäyttelijänä. Klemettilä sai teatterikipinän veljeltään ja hakeutui ensin kotikaupunkinsa nuorisoteatteriin ja sitten Rauman kaupunginteatterin iltanäyttelijäksi. Hänet hyväksyttiin vuonna 1982 Teatterikorkeakouluun, jossa hän pääsi Jouko Turkan suosioon. Hän valmistui 1986 ja työskenteli ensin Intimiteatterissa, sitten vuodesta 1987 Teatteri Pienessä Suomessa ja siirtyi vuonna 1998 Helsingin kaupunginteatteriin. Klemettilä sai näyttämötaiteen valtionpalkinnon 31-vuotiaana vuonna 1992. ==Teatterirooleja== === Intimiteatteri === * Todellinen prinsessa (1986) – prinssi === Pieni Suomi === * Kellopeli appelsiini (1991) – Alex * Nuoren Wertherin kärsimykset (1991) – Werther * Romeo ja Julia (1992) – Julia * Huck Finn (1992) – Huck Finn * Ahmed Ahneen syntymäpäivä (1992) – Ahmed Ahne * Kuolleet sielut (1994) – Tšitšikov === Suomenlinnan kesäteatteri === * Lokki (1998) === Ryhmäteatteri === * Lokki (1998) – Medvedenko, opettaja === Helsingin kaupunginteatteri === * Don Juan (2000) – Don Juan * Kultalampi (2000) – Charlie Martin * Nuoruuden suloinen lintu (2003) – Tom Junior * Elling (2004) – Elling * Hitlerin sateenvarjo (2004) – Hitler * Ne kahdeksan valittua (2005) – Heinrich Himmler * Täti ja minä (2006) – Kemp * Suurenmoista! (2006) – Cosme McMoon * Missä kuljimme kerran (2008) – Henning Lund * Otetaas toiset! (2014) – Billy Bartlett * Kirsikka­tarha (2019) – Pištšik * Fanny ja Alexander (2022) – Isaac Jacobi ==Filmografia== ===Elokuvat=== Vuosi Elokuva Rooli 1983 Mona ja palavan rakkauden aika Jore 1986 Linna 1987 Lain ulkopuolella puolestapuhuja M. Holmström 1987 Viimeinen ilta Kake 1990 Kiljusen herrasväen uudet seikkailut opettaja 1991 Kadunlakaisijat karatemies 1992 Kultainen vasikka Karhu 1998 Vita nuova henkilöstöpäällikkö 2004 Vares – yksityisetsivä pappi 2007 Sooloilua Tappinen 2009 Rööperi talonmies ===Televisiosarjat=== Vuosi Sarja Rooli 1993 Joulukalenteri kertojatonttu 1993 Kertomuksia kaatopaikalta Ankka 1996 Sergein totuus Lare 1996–1997 Olen Finni useita rooleja 1998–2001 Iltalypsy urheilutoimittaja Pertti 'Pera' Kartio 1997 Ota ja omista Make 1998 Team Ahma Jaakko Ahma nuorena (jakso 12) 1999 Muodollisesti pätevä Martti 2002 Kylmäverisesti sinun poliisipappi 2005 Kumman kaa talonmies 2006 Presidentit ulkoministeri Paavo Väyrynen 2008 Piru ja peijooni pääministeri Kalevi Sorsa 2018 Keisari Aarnio Pertti Friman 2019 Sipoon herttua Heinätsalo 2020, 2023 Sunnuntailounas Busse 2022 Made in Finland Harry Mildh === Dubbaukset === == Lähteet == * * ===Viitteet=== Luokka:Suomalaiset näyttelijät Luokka:Vuonna 1961 syntyneet Luokka:Elävät henkilöt
Nixon Chepseba

Nixon Kiplimo Chepseba (s. 12. joulukuuta 1990 Keiyo, Rift Valley) on kenialainen keskimatkojen juoksija. Chepseba sai hopeaa Bambousin alle 20-vuotiaiden Afrikan-mestaruuskilpailujen 1 500 metrin juoksussa 2009. Hän voitti saman matkan Timanttiliigan kilpailuissa Dohassa, Shanghaissa ja Zürichissä 2011. Lontoon olympialaisissa 2012 hän sijoittui 1 500 metrillä 11:nneksi ja voitti samana vuonna Timanttiliigan kilpailun Berliinissä. Hän oli neljäs Moskovan MM-kilpailuissa 2013. == Henkilökohtaiset ennätykset == === Ulkoradat === Matka Aika Paikka Päivä 800 m 1.45,4 Nairobi 18. toukokuuta 2012 1 000 m 2.18,61 Dubnica 6. syyskuuta 2009 1 500 m 3.29,77 Monaco 20. heinäkuuta 2012 Maili 3.50,95 Oslo 13. kesäkuuta 2013 5 000 m 13:26,28 Berliinin olympiastadion 31. elokuuta 2014 === Sisäradat === Matka Aika Paikka Päivä 1 500 m 3.34,63 Düsseldorf 11. helmikuuta 2011 3 000 m 7.37,64 Boston 5. helmikuuta 2011 == Lähteet == Luokka:Kenialaiset keskimatkojen juoksijat Luokka:Vuonna 1990 syntyneet Luokka:Elävät henkilöt
Hal Walker

Hal Walker (1895–1972) oli yhdysvaltalainen elokuvaohjaaja. Ennen ohjaajanuraansa Walker oli näyttelijä. Hän oli ehdolla parhaan avustavan ohjaajan Oscar-palkinnon saajaksi elokuvasta Vaarojen laiva (1937). Walkerin muihin elokuviin kuuluu muun muassa Tontut toverukset lännessä (1950). == Lähteet == ==Aiheesta muualla== *Hal Walkerin elokuvia katsottavissa/ladattavissa Internet Archivessa Luokka:Yhdysvaltalaiset elokuvaohjaajat Luokka:Vuonna 1895 syntyneet Luokka:Vuonna 1972 kuolleet
Bertalan Hock

Bertalan Hock (s. 1953 Budapest) on unkarilainen urkuri. Hän opiskeli Budapestissa ja Weimarissa. Hän aloitti vuonna 1976 työskentelyn Budan Matiaksenkirkossa, jossa valvoi urkujen rekonstruointia. Hock on esiintynyt sekä Unkarissa että ulkomailla, ja hänen soittoaan kuullaan muun muassa Naxoksen levyillä. Hänen ohjelmistoonsa kuuluu teoksia Bachista nykymusiikkiin.Naxos.com: Bertalan Hock == Lähteet == Luokka:Unkarilaiset urkurit Luokka:Vuonna 1953 syntyneet Luokka:Elävät henkilöt
Mithun Chakraborty

Mithun Chakraborty (oik. Gouranga Chakraborty; s. 16. kesäkuuta 1950 Kalkutta, Länsi-Bengali, Intia) on intialainen näyttelijä ja yrittäjä. Hän on esiintynyt yli 250 hindinkielisessä elokuvassa, ja on näytellyt myös useissa bengalin-, orijan- ja bhodžpurinkielisissä elokuvissa. Hän on voittanut kolme arvostettua National Film Awards -palkintoa. == Yksityiselämä == Chakraborty on naimisissa entisen näyttelijän Yogeeta Balin kanssa ja heillä on neljä lasta, kolme poikaa ja yksi tytär. Heidän vanhin poikansa, Mimoh Chakraborty, on myös näyttelijä. == Valikoitu filmografia == * Disco Dancer (1982) * Agneepath (1990) * Dil Aashna Hai (1992) * Guru (2007) * Housefull 2 (2012) * OMG – Oh My God! (2012) * Kick (2014) == Palkinnot == * National Film Awards ** 1976: Paras miespääosa – Kuninkaallinen metsästys ** 1992: Paras miespääosa – Tahader Katha ** 1996: Paras miessivuosa – Swami Vivekananda * Filmfare Awards ** 1990: Paras miessivuosa – Agneepath ** 1995: Paras negatiivinen rooli – Jallaad *** Ehdokkuudet **** 2008: Paras miessivuosa – Guru == Lähteet == == Aiheesta muualla == * * Luokka:Intialaiset näyttelijät Luokka:Vuonna 1950 syntyneet Luokka:Elävät henkilöt
Imane Merga

Imane Merga (s. 15. lokakuuta 1988) on etiopialainen kestävyys- ja maastojuoksija. Merga sijoittui Mombasan maastojuoksun MM-kilpailuissa 2007 junioreiden kilpailussa seitsemänneksi ja sai pronssia joukkuekilpailussa. Saman vuoden alle 20-vuotiaiden Afrikan-mestaruuskilpailuissa Ouagadougoussa hän oli kolmas 10 000 metrin juoksussa. Hän voitti 10 000 metrin Etiopian- mestaruuden 2008. Seuraavana vuonna hän oli samalla matkalla neljäs Berliinin MM-kilpailuissa ja voitti 5 000 metriä IAAF:n yleisurheilufinaalissa. Merga voitti 2010 timanttiliigan 5 000 metrin juoksut Oslossa ja Roomassa. Hän voitti myös matkan kokonaiskilpailun. Nairobin Afrikan-mestaruuskilpailuissa hän oli 5 000 metrillä viides. Hän voitti maailmanmestaruuden Punta Umbrian maastojuoksun MM-kilpailuissa 2011 ja sai lisäksi hopeaa joukkuekilpailussa. Timanttiliigassa hän voitti 5 000 metriä Roomassa, Eugenessa ja Brysselissä sekä 5 000 metrin kokonaiskilpailun toisena vuonna peräkkäin. Daegun MM- kilpailuissa Merga saavutti pronssia 10 000 metrillä ajalla 27.19,14. 5 000 metrillä hän sijoittui alun perin kolmanneksi, mutta hänet hylättiin kilpailun jälkeen hänen juostuaan radan sisäpuolella. Merga sai Bydgoszczin maastojuoksun MM-kilpailuissa 2013 hopeaa henkilökohtaisessa kilpailussa ja kultaa joukkuekilpailussa. Moskovan MM-kilpailuissa 2013 hän sijoittui 10 000 metrillä 12:nneksi. Marrakechin Afrikan-mestaruuskilpailuissa 2014 hän sijoittui 10 000 metrillä viidenneksi. == Henkilökohtaiset ennätykset == === Ulkoradat === Matka Aika Paikka Päivä 3 000 m 7.43,59 Rieti 7. syyskuuta 2014 5 000 m 12.53,58 Tukholma 6. elokuuta 2010 10 000 m 26.48,35 Eugene 3. kesäkuuta 2011 10 km 27.47 Houilles 26. joulukuuta 2010 Puolimaraton 59.56 South Shields 16. syyskuuta 2012 == Lähteet == Luokka:Etiopialaiset kestävyysjuoksijat Luokka:Etiopialaiset maastojuoksijat Luokka:Vuonna 1988 syntyneet Luokka:Elävät henkilöt
Yenew Alamirew

Yenew Alamirew (s. 27. toukokuuta 1990) on etiopialainen keskimatkojen juoksija ja kestävyysjuoksija. Alamirew juoksi uransa ensimmäisessä hallikilpailussa, Stuttgartissa helmikuussa 2011, sisäratojen kaikkien aikojen maailmantilaston kolmannelle sijalle 3 000 metrin juoksussa ajalla 7.27,80. Myöhemmin samana vuonna hän voitti 3 000 metriä Dohan Timanttiliigan kilpailussa. Maputon Afrikan kisoissa hän sai 5 000 metrillä hopeaa ajalla 13.43,33. Istanbulin sisäratojen MM-kilpailuissa 2012 Alamirew oli yhdeksäs 3 000 metrillä ajalla 7.45,15. Lontoon olympialaisissa hän sijoittui 5 000 metrillä 12:nneksi Alamirew voitti 2013 Timanttiliigan 5 000 metrin juoksut Roomassa, Lausannessa ja Brysselissä. Moskovan MM-kilpailuissa hän oli samalla matkalla yhdeksäs. == Henkilökohtaiset ennätykset == === Ulkoradat === Matka Aika Paikka Päivä 1 500 m 3.35,09+ Eugene 4. kesäkuuta 2011 Maili 3.50,43 Eugene 4. kesäkuuta 2011 3 000 m 7.27,26 Doha 6. toukokuuta 2011 5 000 m 12.48,77 Saint-Denis 6. heinäkuuta 2012 5 km 13.26 Carlsbad 7. huhtikuuta 2013 4 mailia 17.06,6h Groningen 10. lokakuuta 2010 10 km 28.34 Luanda 31. joulukuuta 2013 === Sisäradat === Matka Aika Paikka Päivä 3 000 m 7.27,80 Stuttgart 5. helmikuuta 2011 == Lähteet == Luokka:Etiopialaiset keskimatkojen juoksijat Luokka:Etiopialaiset kestävyysjuoksijat Luokka:Vuonna 1990 syntyneet Luokka:Elävät henkilöt
Weyburn

Weyburn on kaupunki Kanadassa Saskatchewanin provinssissa. Kaupunki sijaitsee Souris River -joen varrella, noin 110 kilometriä kaakkoon provinssin pääkaupungista Reginasta ja 70 kilometriä pohjoiseen Yhdysvaltain rajalta. Kaupungin väkiluku on 9 433 (2006). == Historia == Kaupungin nimen alkuperästä ei ole varmaa tietoa. Joidenkin lähteiden mukaan kaupunki olisi nimetty rautatietä rakentaneen työporukan johtajan mukaan, toisten lähteiden mukaan nimi juontaa juurensa skotin kielestä, kun eräänä kuumana kesäiltana Sourisjoen ylitettyään skotlantilainen tutkimusmatkailija antoi alueelle nimen Wee Burn, joka taas myöhemmin muutettiin nykyiseen muotoonsa, Weyburn. Eurooppalainen asutus seudulla sai alkunsa Canadian Pacific Railwayn rautatien valmistuttua itäisestä Kanadasta läheiseen Estevanin kaupunkiin vuonna 1892 ja kaksi vuotta myöhemmin Soo Line Railroad (Nykyisin Canadian Pacificin omistama) rakensi rautatien Yhdysvaltojen Minneapolisista Estevanin ja Weyburnin kautta Moose Jaw’n kaupunkiin. Canadian Pacificin rautatie toi lukuisia siirtolaisia itäisestä Kanadasta ja Soo Line taas vastaavasti Yhdysvalloista. Yksi ensimmäisistä siirtolaisista alueella oli William Hunt, joka perusti Weyburnin postitoimiston 1. elokuuta 1895. Weyburn sai kylän arvon 22. lokakuuta 1900. Vain kolme vuotta myöhemmin 5. elokuuta se sai kaupungin (town) statuksen ja 1. syyskuuta 1913 siitä tehtiin suurempi kaupunki (city). Kaupungin väkiluku kasvoi sen alkuaikoina voimakkaasti. Vuonna 1901 Weyburnin väkiluku oli vain 113 asukasta, ja vuoteen 1916 mennessä väkiluku oli kasvanut 3 050 asukkaaseen. 1950-luvulla väkiluvun voimakkaaseen kasvuun vaikutti öljyteollisuus, kun kaupungin lähellä aloitettiin öljyporaustoiminta. == Talous == Weyburn on Kanadan suurin sisämaassa sijaitseva viljankäsittelytoimipiste. Maatalous on kaupungin tärkein teollisuudenala. Toinen merkittävä työllistäjä on öljyteollisuus, ja kaupungin lähialueella sijaitsee noin 600 öljylähdettä. Muita merkittäviä työllistäjiä ovat palvelusektori, etanolin jalostus, kaapeleiden valmistus, muut teollisuudenalat ja rakennustarvikkeiden valmistus. == Lähteet == == Aiheesta muualla == * Luokka:Saskatchewanin kaupungit
Kanal – kirottujen tie

Kanal – kirottujen tie () on Andrzej Wajdan ohjaama elokuva vuodelta 1957. Se on toinen osa sotatrilogiasta, jonka ensimmäinen osa on Sukupolvi (1954) ja kolmas osa Tuhkaa ja timanttia (1958). Elokuvan aiheena on toisen maailmansodan aika, syyskuu 1944 ja vastikään puhjennut Varsovan kansannousu.Pajukallio, Arto: Elokuvat. Helsingin Sanomat 22.6.2011, s. D 7. == Näyttelijät == ==Tuotanto== Puolan kotiarmeija eli Armia Krajowa käynnisti Varsovan kansannousun Neuvostoliiton joukkojen lähestyessä Saksan miehittämää kaupunkia elokuussa 1944. Ideana oli vapauttaa Puolan pääkaupunki ennen neuvostojoukkojen saapumista. Puna-armeija pysäytti kuitenkin tarkoituksellisesti etenemisensä ja saksalaisten onnistui kukistaa kapina. Kapinan aikana sai surmansa tuhansia puolalaisia taistelijoita ja satojatuhansia siviilejä. Jerzy Stefan Stawiński oli ollut Puolan kotiarmeijan komppanian komentaja. Sodan jälkeen hän julkaisi omiin kokemuksiinsa perustuvan tarinan Kanal kirjallisuusjulkaisussa Twórczość, ja kehitti edelleen siihen pohjautuvan elokuvakäsikirjoituksen. Käsikirjoitus oli Neuvostoliiton johtamassa Itä-Euroopassa arkaluontoinen, mutta yhteiskunta alkoi vapautua Neuvostoliiton johtaja Josif Stalinin kuoltua vuonna 1954. Hänen seuraajansa Nikita Hruštšovin kaudella tiukka sensuuri löyheni. Ideaan elokuvasta suhtauduttiin nyt kommunistien hallitsemassa Puolassa kuitenkin nihkeästi. Valtio hyväksyi sen tuotannon lopulta paljolti koska hiljattain perustetun tuotantoyhtiö Kadrin edustaja Tadeusz Konwicki lobbasi sen puolesta. Elokuvan ohjaajaksi valikoitui Andrzej Wajda. Elokuvan kuvaukset alkoivat Varsovassa vuonna 1956. Monet kuvauksista tehtiin paikallisella studiolla P. P. Film Polski. Ulkoilmakohtauksia tehtiin myös Varsovan vanhankaupungin raunioilla, joista kaikkea ei vielä oltu jälleenrakennettu maailmansodan jälkeen. Viemäreihin kohdistuviin kohtauksiin rakennettiin yksityiskohtaiset lavasteet kuvaaja Jerzy Lipmanin johdolla. ==Vastaanotto== Elokuva sai ensi-iltansa Varsovassa 20. toukokuuta 1957. Elokuva sai aluksi jonkin verran kritiikkiä kotimaassaan, koska sen tarinaa pidettiin epäsankarillisena ja liian synkkänä. Elokuva esitettiin Ranskassa Cannesin elokuvajuhlilla toukokuussa 1957. Se sai jaetun tuomariston erikoispalkinnon yhdessä Ingmar Bergmanin elokuva Seitsemäs sinetti kanssa. Vastaanotto kriitikkojen taholta Ranskassa oli hyvä, mikä vaikutti myös kriitikkojen myöhempiin mielipiteisiin elokuvan kotimaassa. Elokuva sai ensi-iltansa Yhdysvalloissa vuonna 1961, jossa sitä esitettiin muutamassa taide- elokuvateatterissa. == Lähteet == == Aiheesta muualla == *Kanał Filmpolski.pl -tietokanta. *Andrzej Wajda: Kanał . *Kanal artikkeli Criterion Collection -verkkosivustolla. Luokka:Puolalaiset mustavalkoelokuvat Luokka:Vuoden 1957 elokuvat Luokka:Toiseen maailmansotaan pohjautuvat elokuvat Luokka:Andrzej Wajdan ohjaamat elokuvat
Operaatio Chevalier

Operaatio Chevalier on elokuussa 2011 julkaistu Juhan-Ville Kaarnakarin sotatrilleri. Se kertoo Suomessa toimineesta salaisesta sabotaasiryhmästä, jonka Neuvostoliitto oli istuttanut maahan jo ennen talvisotaa. Sabotaasiryhmän operaation toteutuminen olisi muuttanut historiaa. Yhteensattumien vuoksi tehtävään kytkeytyi myös suurvaltapoliittisia ulottuvuuksia, joiden toteuttajiksi valittiin Neuvostoliiton salaiset erikoisjoukot. ==Aiheesta muualla== * Kirja Tammen sivuilla * HS kulttuuri * * Kirjaseuranta Luokka:Vuoden 2011 kirjat
Piikkiluppio

Piikkiluppio (Sarcopoterium spinosum) on ruusukasvien (Rosaceae) heimoon kuuluva kasvilaji.Finto: Kassu – Kasvien suomenkieliset nimet: Sarcopoterium spinosum (L.) Spach Se muodostaa tyypillisen osan välimerenseudun kuivaa piikkistä phrygana-kasvustoa. Sitä käytetään aitakasvina. == Ulkonäkö ja koko == Kasvi on voimakkaasti haarova varpu tai pieni pensas, joka jää alle 75 cm korkeaksi. Versot ovat villakarvaisia. Lehdissä on 9–15 lehdykkää. Samassa kasvissa on ylhäällä emikukkia, alhaalla hedekukka. Hedelmät ovat meheviä ja marjamaisia. == Levinneisyys == Piikkiluppiota tavataan Albaniassa, Kreetalla, Kroatiassa, Kyproksella, itäisen Egeianmeren saarilla, Kreikassa, Israelissa, Italiassa, Jordaniassa ja Libanonissa. == Lähteet == *Lajilista Pentti Perttula === Viitteet === Luokka:Ruusukasvit
2827 Vellamo

2827 Vellamo on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Liisi Oterma vuonna 1942. Pikkuplaneetta sai nimensä suomalaisen mytologian veden emäntä Vellamon mukaan. Ennen kuin asteroidi sai nimensä se tunnettiin tunnuksella 1942 CC. Koska Vellamon absoluuttinen magnitudi (H) on 12,0, sen läpimitta on todennäköisesti yhdentoista ja kahdenkymmenenneljän kilometrin välillä. ==Lähteet== *JPL Small-Body Database Browser: 2827 Vellamo (1942 CC) * *Discovery Circumstances: Numbered Minor Planets (1)-(5000): Minor Planet Center *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Vellamo (täsmennyssivu)

Vellamo tai Wellamo voi tarkoittaa ainakin seuraavia: * Vellamo, veden emäntä suomalaisessa mytologiassa * Vellamo, suomalainen naisen nimi * Merikeskus Vellamo, museorakennus Kotkassa * Uimahalli Wellamo, uimahalli Jyväskylän Vaajakoskella * Luvian työväentalo Wellamo, työväentalo Luvialla * 2827 Vellamo, asteroidi ==Laivat== * S/S Wellamo (1846), Helsingin ja Pietarin välillä liikennöinyt höyrylaiva * S/S Wellamo (1898), Suomen Höyrylaiva Oy:n matkustajalaiva, upotettu 1916 * S/S Wellamo, 1906 valmistunut Mauritz Holmbergin omistama laiva, joka liikennöi Turun saaristossa * S/S Wellamo (1907), hinaaja * S/S Wellamo (1927), Suomen Höyrylaiva OY:n matkustajalaiva * M/S Wellamo, kahden Silja Linen matkustaja-autolautan nimi ** M/S Wellamo, 1975 valmistunut SHO:n (Silja Line) matkustajalaiva ** M/S Wellamo, 1986 valmistunut Silja Linen matkustajalaiva, myöhemmin M/S Mega Andrea * M/S Wellamo, 1989 valmistunut pienehkö alus * M/S Vellamo, Vesijärvellä liikennöivä siipiratasalus ==Sukunimi== * Janne Vellamo (s. 1984), suomalainen jalkapalloilija * Juhani Vellamo (1912–2004), suomalainen painonnostaja.
Jyväskylän kesäyliopisto

Jyväskylän kesäyliopisto on Jyväskylässä sijaitseva kesäyliopisto, joka on perustettu Suomen ensimmäisenä vuonna 1912. Kesäyliopisto tarjoaa avoimen korkeakouluopetuksen lisäksi myös esimerkiksi ammatillista täydennyskoulutusta ja kertauskursseja ylioppilaskirjoituksiin valmentautuville abeille. Jyväskylän kesäyliopiston yhteydessä toimii myös Ikääntyvien yliopisto. Kesäyliopistoa ylläpitää vuonna 1997 perustettu Jyväskylän kesäyliopistoyhdistys, jonka jäseniä ovat Jyväskylän yliopisto, Jyväskylän yliopistosäätiö, Jyväskylän yliopiston ylioppilaskunta, Keski-Suomen Liitto, Jyväskylän, Keuruun, Saarijärven, Suolahden, Äänekosken ja Viitasaaren kaupungit sekä Laukaan, Hankasalmen, Kyyjärven ja Leivonmäen kunnat. ==Historia== Jyväskylän kesäyliopisto aloitti toimintansa vuonna 1912. Se tarjosi korkeakouluopetusta ylioppilaille ja kansakoulunopettajille pääasiassa Helsingin yliopiston opettajien opettamana. Kesäyliopisto muuttui Jyväskylään vuonna 1934 perustetun Kasvatustieteellisen korkeakoulun kesälukukaudeksi vuonna 1936, ja edelleen vuonna 1966 Jyväskylän yliopiston kesälukukaudeksi. Se perustettiin uudelleen Jyväskylän kesäyliopiston nimellä vuonna 1981. ==Lähteet== == Aiheesta muualla == * Jyväskylän kesäyliopisto Luokka:Suomen kesäyliopistot Luokka:Jyväskylän oppilaitokset
1454 Kalevala

1454 Kalevala on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Yrjö Väisälä vuonna 1936. Pikkuplaneetta sai nimensä Suomen kansalliseepos Kalevalan mukaan. Ennen kuin asteroidi sai nimensä, se tunnettiin tunnuksella 1936 DO. Koska Kalevalan absoluuttinen magnitudi (H) on 12,8, sen läpimitta on todennäköisesti seitsemän ja viidentoista kilometrin välillä. ==Lähteet== *JPL Small-Body Database Browser: 1454 Kalevala (1936 DO) * *Discovery Circumstances: Numbered Minor Planets (1)-(5000): Minor Planet Center *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Haron Keitany

Haron Keitany (s. 17. joulukuuta 1983) on kenialainen keskimatkojen juoksija. Keitany voitti 1 500 metrin juoksun Afrikan-mestaruuden Addis Abebassa 2008 ajalla 3.43,47. Kenian olympiakarsinnoissa hän jäi samalla matkalla neljänneksi, eikä selviytynyt Pekingin olympialaisiin. Myöhemmin samalla kaudella hän voitti 1 500 metriä Kultaisen liigan kilpailussa Zürichissä ja IAAF:n yleisurheilufinaalissa. Berliinin MM-kilpailuissa 2009 hän selviytyi 1 500 metrillä alkueristä jatkoon, mutta ei osallistunut välieräjuoksuun. Keitany sai Dohan sisäratojen MM-kilpailuissa 2010 pronssia 1 500 metrillä ajalla 3.42,32. == Ennätykset == === Ulkoradat === Matka Aika Paikka Päivä 800 m 1.49,86 Ostrava 27. toukokuuta 2010 1 500 m 3.30,20 Berliini 14. kesäkuuta 2009 Maili 3.48,78 Eugene 7. kesäkuuta 2009 === Sisäradat === Matka Aika Paikka Päivä 1 000 m 2.16,76 Moskova 1. helmikuuta 2009 1 500 m 3.33,96 Gent 8. helmikuuta 2009 == Lähteet == Luokka:Kenialaiset keskimatkojen juoksijat Luokka:Vuonna 1983 syntyneet Luokka:Elävät henkilöt
Artwork

Arwork on The Usedin neljäs studio albumi. Albumi on ensimmäinen ja tässä vaiheessa ainoa levy, jota ei tuottanut John Feldmann, joka oli tuottanut yhtyeen kolme ensimmäistä albumia. 'Artwork' on myös ensimmäinen albumi, jossa Dan Whitesides soittaa rumpuja. The Used oli omin sanoin toivonut kehittävänsä albumia varten oman musiikkityylin, jota he kutsuvat nimellä "Gross pop". Bert McCrackenin veli Joseph McCracken laulaa albumissa kahdessa kappaleessa, "Blood on My Handsissa" taustalauluna ja "Meant to Die" kappaleessa karjuu (englanniksi 'screaming vocals'). Kappale "Meant to Die" on omistettu näyttelijä Heath Ledgerille, jonka kuolema on ollut samalla inspiraatio kappaleelle. Albumi ylsi Yhdysvalloissa Billboard 200 -listan sijalle 10. == Kappaleet == # # # # # # # # # # # == Kokoonpano == * Bert McCracken – laulu, piano, kosketinsoitin * Jeph Howard – basso, taustalaulu * Quinn Allman – kitara, taustalaulu * Dan Whitesides – rummut & lyömäsoittimet, taustalaulu == Arvostelut == * Allmusic: Allmusic review * Alternative Press: Alternative Press: Album review * Billboard: 68/100Billboard: Album review * Rolling Stone: Rolling Stone: Album review == Lähteet == Luokka:Vuoden 2009 albumit Luokka:The Usedin albumit
(99999) 1981 FP

(99999) 1981 FP on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Se löydettiin Harvard Observatoryllä vuonna 1981. Koska 1981 FP:n absoluuttinen magnitudi (H) on 16,0, sen läpimitta on todennäköisesti kahden ja neljän kilometrin välillä. ==Katso myös== *(123456) 2000 WO137 *(134339) 5628 T-3 *(222222) 2000 FK15 ==Lähteet== *JPL Small-Body Database Browser: 99999 (1981 FP) *Discovery Circumstances: Numbered Minor Planets (95001)-(100000): Minor Planet Center *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Mars Astrobiology Explorer-Cacher

Mars Astrobiology Explorer-Cacher (MAX-C) oli NASAn kaavailema Mars-missio. Siinä marskulkija olisi laukaistu Marsia kohti vuonna 2018 tukena ESAn ExoMars-missiolle. Mars Exploration Program Analysis(July 9, 2009)Mars Astrobiology Explorer-Cacher (MAX-C): A Potential Rover Mission for 2018 (September 15, 2009) Kulkijan kehitys peruutettiin huhtikuussa 2011, kun ilmeni, että se olisi maksanut 2,5 miljardia dollaria, kun NASAn hintakatto oli miljardi dollaria. == Lähteet == Luokka:Avaruusluotaimet Luokka:Mars- luotaimet Luokka:Keskenjääneet avaruusprojektit
(11436) 1969 QR

(11436) 1969 QR on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi L. Kohoutek vuonna 1969. Koska 1969 QR:n absoluuttinen magnitudi (H) on 14,1, sen läpimitta on todennäköisesti neljän ja yhdeksän kilometrin välillä. ==Katso myös== *(66666) 1999 TL9 *(99999) 1981 FP *(123456) 2000 WO137 *(134339) 5628 T-3 ==Lähteet== *JPL Small-Body Database Browser: 11436 (1969 QR) *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Fabrice Santoro

Fabrice Santoro (s. 9. joulukuuta 1972 Tahiti, Ranskan Polynesia) on entinen ranskalainen tennispelaaja. Parhaimmillaan hän oli ATP-maailmanlistan sijalla 17 kaksinpelissä ja sijalla 6 nelinpelissä. Kaksinpelissä hän voitti kuusi ATP-turnausta ja selviytyi kerran Grand Slam -turnauksen puolivälieriin. Nelinpelissä hän voitti Michaël Llodran kanssa Australian avoimet vuosina 2003 ja 2004 sekä kauden lopulla pelattavan ATP World Tour Finals -turnauksen vuonna 2005. Kaiken kaikkiaan Santoro voitti urallaan 24 nelinpeliturnausta. Santoroa kutsutaan erikoisen pelityylinsä ansiosta lempinimellä The Magician (). Hän lyö molemmat peruslyöntinsä kahdella kädellä. Lyödessään kämmentä oikeakätinen Santoro usein irrottaa oikean kätensä kesken lyöntiä. Santoro pelasi poikkeuksellisen pitkän 21 vuotta kestäneen ammattilaisuran. ==Lähteet== * ===Viitteet=== Luokka:Ranskalaiset tennispelaajat Luokka:Vuonna 1972 syntyneet Luokka:Elävät henkilöt
The Evil That Warmen Do

The Evil That Warmen Do on power metal -yhtye Warmenin kokoelma-albumi. Se julkaistiin maaliskuussa 2010 levymerkillä Spinefarm Records. == Kappaleet == # # # # # # # # # # # # # == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2010 kokoelma-albumit Luokka:Warmenin albumit
Karprofeeni

Karprofeeni (2-(6-kloro-9H-karbatsoli-2-yl)propaanihapon optisten isomeerien raseeminen seos) on eläinlääkintään kehitetty tulehduskipulääke. Se muistuttaa rakenteeltaan ibuprofeenia ja ketoprofeenia. Se soveltuu ikääntyneiden koirien nivelrikon aiheuttamien kipujen, kirurgisten toimenpiteiden aiheuttamien kipujen hoitoon sekä esimerkiksi niin sanotun vesihännän hoitoon. Sitä on saatavissa injektioina ja purutabletteina sekä kapseleina (caplets). Karprofeenin vaikutusmekanismina arvellaan olevan COX-1-inhibitio. Sivuvaikutuksista mainitaan ruoansulatuskanavan ärsytys ja verenvuodot, mutta yleisesti ottaen lääke on ryhmänsä valmisteisiin nähden hyvin siedetty.Lääketehtaan Pfizer lääkeyhteenveto Lääkettä myydään tuotenimillä Canidryl, Dolagis, Norocarp ja Rimadyl sekä Dolox. Lääkettä saa käyttää Suomessa vain koirille, ei ihmiselle eikä muille kotieläimille. Ihmiselle aineen on epäilty saattavan aiheuttaa jopa pitkäkestoista valoyliherkkyyttä jopa vain kosketettuna.Dolox, tuoteyhteenveto == Lähteet == == Aiheesta muualla == *Yliopiston apteekki: Pakkausseloste karprofeenia sisältävästä lääkkeestä (pdf) *PubChem: Carprofen *DrugBank: Carprofen *ChemBlink: Carprofen *Kyoto Encyclopedia of Genes and Genomes (KEGG): Carprofen Luokka:Eläinten kipulääkkeet Luokka:Tulehduskipulääkkeet
Arizonan metsäpalo 2011

Arizonan metsäpalo 2011 on Bear Wallow Wilderness -suojelualueella Arizonassa Yhdysvalloissa 29. toukokuuta 2011 syttynyt metsäpalo, joka levisi Apachen, Greenleen, Grahamin ja Navajon piirikuntiin. Palo levisi 11. kesäkuuta New Mexicoon, ja siihen mennessä lähes 10 000 ihmistä joutui lähtemään kodeistaan ja kuvernööri julisti hätätilan Apachen ja Greenleen piirikuntiin. == Lähteet == Metsäpalo 2011 Luokka:Maastopalot Yhdysvalloissa Luokka:2010-luvun maastopalot Luokka:Vuoden 2011 luonnonmullistukset
Gabriel Mauritz Waenerberg

Gabriel Mauritz Waenerberg (26. tammikuuta 1818 Helsinki – 29. maaliskuuta 1887 Helsinki) oli suomalainen teologian tohtori ja Suomen senaatin esittelijäsihteeri. Hän toimi myös Suomen Lähetysseuran puheenjohtajana 25 vuoden ajan. Waenerbergin vanhemmat olivat Porvoon pitäjän Piirlahden rusthollari, tykkijunkkari Johan Peter Waenerberg ja Helena Lucia Witting. Hän kävi Loviisan triviaalikoulua ja pääsi ylioppilaaksi Porvoon lukiosta 1834 ja valmistui filosofian kandidaatiksi 1838, maisteriksi 1840, teologian kandidaatiksi 1843, teologian lisensiaatiksi 1850 ja teologian tohtoriksi 1857. Waenerberg vihittiin papiksi 1843. Waenerberg toimi Helsingin yliopiston kirjaston ylimääräisenä kirjastoamanuenssina 1839–1842 ja amanuenssina 1842–1843. Hän oli Porvoon lukion teologian lehtori 1843–1853 ja senaatin kirkollistoimituskunnan esittelijäsihteeri 1853–1882. Waenerberg oli valtiopäivien kirkkolakivaliokunnan sihteeri 1867, Suomen Pankin valtuusmies 1871–1872, Raamattuseuran komitean puheenjohtaja Helsingissä 1865–1887, Suomen lähetysseuran puheenjohtaja 1861–1886, Diakonissalaitoksen hallituksen puheenjohtaja 1868–1885 ja Vankeusyhdistyksen keskushallituksen jäsen vuodesta 1869 sekä hallituksen puheenjohtaja 1880. Waenerberg oli naimisissa vuodesta 1841 Agata Sofia Aschanin kanssa. Heillä oli seitsemän lasta joista tunnetuin oli taidemaalari Thorsten Waenerberg. == Lähteet == * * Helsingin yliopiston opettaja- ja virkamiesmatrikkeli 1640–1917, osa P–Ö * Luettu 22.6.2011. == Aiheesta muualla == * Waenerbergin elämäkerta Kansallisbiografiassa Luokka:Suomalaiset virkamiehet Luokka:Suomen evankelis-luterilaisen kirkon papit Luokka:Vuonna 1818 syntyneet Luokka:Vuonna 1887 kuolleet
Gustav Friedrich Schmidt

Gustav Friedrich Schmidt (2. toukokuuta 1877 Mainz, Saksa – 13. maaliskuuta 1945 Helsinki) oli saksalaissyntyinen Helsingin yliopiston saksan kielen lehtori joka käänsi myös suomalaista kaunokirjallisuutta saksan kielelle. Schmidtin vanhemmat olivat kamarivirtuoosi Edward Schmidt ja Hedwig Hahnewald. Hän pääsi ylioppilaaksi 1895 Marburgista ja Kööpenhaminasta ja valmistui filosofian tohtoriksi Leipzigissa 1899. Schmidt toimi Polyteknillisen opiston saksan kielen ylimääräisenä opettajana vuodesta 1901 alkaen. Schmidt oli Helsingin yliopistossa saksan kielen ylimääräinen lehtori 1902–1909, lehtori 1909–1945. Schmidt sai professorin arvonimen 1922.Otavan Iso tietosanakirja, Otava 1966, osa 7 palsta 1172 Germaanisen filologian vt. professori hän oli 1923–1924 sekä 1936. Schmidt laati tutkimuksia kaukasialaisista kielistä. Hän käänsi saksan kielelle suomalaista kaunokirjallisuutta, kuten Aleksis Kiven Seitsemän veljestä, Juhani Ahoa, Johannes Linnankoskea, Maria Jotunia. Schmidt oli naimisissa vuodesta 1902 Emmy Louise Caroline Menzlerin kanssa. Heillä oli kolme lasta joista Wolfgang Amadeus August Arnold Ferdinand Schmidt (1904–1959) oli teologian tohtori ja Åbo Akademin professori. == Lähteet == * (Vanhentunut linkki) * Helsingin yliopiston opettaja- ja virkamiesmatrikkeli 1640–1917, osa P–Ö ===Viitteet=== ==Aiheesta muualla== Luokka:Suomalaiset opettajat Luokka:Saksalaiset kielenkääntäjät Luokka:Suomalaiset professorin arvonimen saaneet Luokka:Vuonna 1877 syntyneet Luokka:Vuonna 1945 kuolleet
Iskulause

Iskulause, slogan tai slogaani on jonkin ajatuksen lyhyeen ja iskevään muotoon kiteyttävä lause. Iskulauseita käytetään esimerkiksi politiikassa ja mainonnassa (mainoslause). Politiikassa käytettyjä tunnettuja iskulauseita ovat esimerkiksi "Vapaus, veljeys ja tasa-arvo", "Koti, uskonto ja isänmaa" ja "Rötösherrat kuriin!". == Katso myös == * Tunnuslause ==Lähteet== == Aiheesta muualla == Luokka:Suomenkieliset sanat ja sanonnat
Sanoma Manu

Sanoma Manu Oy (vuoteen 2020 Alma Manu Oy) on Sanoman paino- ja jakeluyksikkö. Yhtiö perustettiin 1. heinäkuuta 2010. Siihen kuuluu lehtipaino Tampereella. Rovaniemellä painotoiminta loppui maaliskuussa 2014. Lisäksi siihen kuuluivat varhaisjakeluverkostot Pirkanmaalla, Satakunnassa ja Lapissa.Almamanu.fi Tietoa Alma Manusta Yritys työllisti 1100 henkeä, joista noin 950 oli lehdenjakajia. 1.1.2020 Alma Media ulkoisti varhaisjakelun Postille, jolloin Alma Manun henkilöstö pieneni noin 150 henkeen. 19\. maaliskuuta 2020 Kilpailu- ja kuluttajavirasto hyväksyi Alma Median ja Sanoman yrityskaupan, jonka myötä Alma Manun painoliiketoiminta siirtyi Sanoman omistukseen. 1\. toukokuuta 2020 Sanoman ja Alma Median kauppa viimeisteltiin ja Alma Manu siirtyi Sanoman omistukseen. Samalla nimi vaihtui Sanoma Manuksi. == Painotalo == Alma Manun uusi painolaitos rakennettiin Tampereen Sarankulmaan vanhan painon viereen. Tampereella painetaan viisi miljoonaa lehteä viikossa. Vuonna 2013 valmistunut tuotantolaitos maksoi rakennuksineen 70 miljoonaa euroa. Rakennuksen pinta-ala on 16 500 neliömetriä. === Painokone === Uudella painokoneella (Manroland Colorman Autoprint) voidaan painaa 96-sivuista broadsheet-lehteä tai 192-sivuista tabloidia. Kolme taittolaitetta mahdollistaa kolmen eri tuotteen painamisen samanaikaisesti. Liitteineen lehti voi olla 250 sivuinen. Paperi kulkee painokoneessa 14 metriä sekunnissa ja kapasiteetti maksimissaan on 270 000 lehteä tunnissa. == Lähteet == == Aiheesta muualla == *Almamanu.fi Luokka:Sanoma Luokka:Sanoma Media Finland
Kiintopallo

Kiintopallo on maahan, ajoneuvoon, poijuun tai laivaan kiinnitetty ilmaa kevyempi alus. Myös yleisluonteisempaa nimitystä aerostaatti käytetään. Nostovoima johtuu samasta Arkhimedeen laista, jota myös kuumailmapallo, ilmalaiva ja vapaasti lentävä vetypallo käyttää. Nostekaasuna voi olla mm. helium, vety, ammoniakki, neon tai kuuma vesihöyry. Ylesimmin käytetään heliumia. ==Tekniikka== Kiinnittäviä kaapeleita voi olla yksi tai vakauden vuoksi useampiakin. Kaapelissa voi kulkea valokaapeli, koaksiaalikaapeli tai muu viestintäkaapeli, ja sähköjohto energiaa varten. Kiintopallo voi olla aerodynaamisesti muotoiltu. Nostohetkellä vetyä tai heliumia pitää olla enemmän kuin kiintopallon ja kaapelin massa tarvitsee. Se parantaa vakautta tuulessa. Lisäksi vety- ja heliumatomit tihkuvat hitaasti kaikkien mahdollisten kuoriaineiden läpi. Joten jos palloa ei voida täyttää vaikkapa kaapelin sisällä olevaa letkua myöten putoaisi juuri ilmassa pysyvästi täytetty pallo varsin pian. Kiintopallolennon maailmanennätyskorkeus yli 10 km ja tämä on erittäin vanha tieto. ==Käyttö== Kiintopalloja voidaan käyttää tutkien, viestintälinkkien ja muiden tietoliikennelaitteiden alustoina. Kiintopalloja on joskus käytetty myös navigaatiomajakkojen tai muiden navigointisignaaleja antavien laitteiden alustoina. Pallojen avulla voidaan pystyttää pitkiä radioantenneja, jotka ovat samalla pallon kiinnityskaapeleita. Myös tähystyspaikka voidaan varustaa kiintopalloon (kuten tehtiin laajalti ensimmäisessä maailmansodassa), mutta nykyään samassa tehtävässä on valvontakameroita ja tv-yhtiöiden kameroita(esim. jonkun tärkeän urheilutapahtuman yhteydessä), ja mikrofoneja / akustisia sensorimuodostelmia. Useampi mikrofoni muodostelmassa ympäri kiintopalloa, kiinnityskaapelissa ja maassa voi auttaa arvioimaan (ohjelmiston avulla) esim. ammusten lentoratoja ja ammustyyppejä. Parabolinen suuntamikrofoni alkaa olla isompi ongelma yksityisyyden kannalta. Palloihin voidaan kiinnittää mainoksia ja kaiuttimia. Niitä käytetään myös matkustajille näkötornin asemasta, laskuvarjohyppyjen, ns. base-hyppyjen lähtöpaikkana ja elektronisessa tiedustelussa. Yleensä tuuli on kiintopallolle ei-toivottavaa, ja tuulta on sitä enemmän mitä korkeammalla ollaan, mutta on kehitetty tuulessa pyörivä kiintopallo, joka tuottaa sähköä hyödyntäen korkealla olevaa kovempaa tuulta eli kiintopallotuulivoimala. ==Katso myös== *Sulkupallo ==Lähteet== *
Yhdystie 4251

Yhdystie 4251 on yhdystie Päijät-Hämeessä. Se on Vantaalta Heinolan Lusiin johtavan seututien 140 jatke. Kaksikaistaista tietä. Se alkaa Heinolan Lusista valtatien 5 eritasoliittymästä, ja päättyy Haminanmäessä, Joutsassa. 4251 Luokka:Heinolan liikenne
Itä-Suomen Työmies (Viipuri)

Itä-Suomen Työmies oli Viipurissa vuonna 1918 ilmestynyt sanomalehti. Vuodenvaihteessa 1918 perustettu Itä-Suomen Työmies oli punakaarteja ja työväenliikkeen vallankumouslinjaa vastustaneiden oikeistososiaalidemokraattien äänenkannattaja. SDP:n puolueneuvosto erotti sen sekä samanhenkisen Työn Vallan puolueesta ja sisällissodan alettua punaiset estivät niiden ilmestymisen. Itä-Suomen Työmies jatkoi ilmestymistään heti sisällissodan jälkeen. Se lähestyi vähitellen SDP:n uutta tannerilaista linjaa ja lakkasi ilmestymästä vuoden 1918 lopussa tehden tilaa toimintansa aloittaneelle Kansan Työlle. Kuudesti viikossa ilmestyneen lehden päätoimittajana toimi Vilho V. Viitanen (Viita) ja loppuvaiheessa Evert Huttunen. ==Lähteet== ==Aiheesta muualla== * Itä-Suomen Työmies digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Viipurin media
Karl Rein

Karl (Carolus) Rein (27. tammikuuta 1712 Ilmajoki – 17. marraskuuta 1781 Vähäkyrö) oli suomalainen kappalainen ja runoilija. Reinin vanhemmat olivat Ilmajoen nimismies Johan Henriksson Rein ja Elisabet Steen. Hän kävi Vaasan triviaalikoulua ja pääsi ylioppilaaksi Turussa 1730. Rein oli Vöyrin pitäjänapulaisena Maksamaalla vuodesta 1736, Ilmajoen pitäjänapulaisena vuodesta 1738 ja viimeksi Vähänkyrön kappalaisena vuodesta 1755. Vuonna 1760 hän toimi sairastuneen Lapuan kappalaisen sijaisena synodaaliväitöksen respondenttina pappeinkokouksessa Kokkolassa. Rein kirjoitti runoja käyttäen vanhaa suomalaista runomittaa. Hän laati myös tutkielman vanhan suomalaisen runon rakenteesta. Henrik Gabriel Porthan käytti tätä Reinin tutkielmaa apunaan ja arvosti sitä, mutta nykypäiviin tutkielma ei ole säilynyt. Karl Rein oli naimisissa vuodesta 1738 Ilmajoen kappalaisen Josef Stenbäckin tyttären Maria Stenbäckin kanssa. Heidän poikansa oli Vähänkyrön kirkkoherra Gabriel Rein (1745–1789). == Teoksia == * Quum ex nutu Sacrae Regiae Maiestatis clementissimo, : ... dno. Andreae Bergio, s.s. theol. licentiato & prof. reg. & ord. facult. theol. h. t. decano, honores doctorales, solemni & festiuo actu, in basilica aboënsi, die VIII. Id. Maias, anni MDCCXXXIII. conferrentur, praesenti musa officium suum venerabundum testatum iuit svmmi maecenatis deuotissimus cliens Carolus Rein Ostro-Botniensis. Aboae, excud. Joh. Kiaempe Reg. acad. typogr. 1733 * Ilmajoen asuwitten walituxet wilpittömät, heidän kirckoherransa ja prowastinsa, ... herr Andreas Mennanderin ylitze, joca sinä 13 päiwänä maalis cuusa 1734 Herrasa pois nuckui, ja sinä [17.] päiw. [heinä] cuusa sen jälken, cammiohons saatettin Ilmajoen emä-kircos. Kirjoitti tämän Turusa pitäiän miesten suosioxi Carle Juhanan Poica, Pohjalainen. Turusa, präntätty Joh. Kiämpildä, 1734 * Monena mies eläisänsä, : suuren Herran hallitzewan Yli-Isän ihmellisen että opetus osaxi wijsahan wiemisen alla: kitoxexi cuuluisaxi, opetusta ottawille yxinkertaisudes muistuteldu, cosca ennen tätä kirckoherra Ilmajoen pitäjäs, ... hr. Gabriel Peldan, joca sinä 5. päiwänä marras-cuusa Herrasa pois nuckui, cuolleen ruumins puolesta lepokammions saateldijn, saman pitäjän emä kirkos, sinä 13. p. joulu-cuusa, wuonna 1750. Turusa, prändätty directeurildä, ja Cuning. acad. kirjan-präntäjäldä, Jacob Merckellildä, wuonna 1751 * Synopsis chronologiae finnonicae rhytmica, : eli ajan tieto, Suomenmaan menoist ja uscost, erinomaisest Suomen pispoista cungin cuningan ajalla, lyhykäisin rijmein coottu à Laurentio Petri Ab: praep: & pastore Tamm. Jonga nykyisijn aicoin saacka, äitin kieles tawallisillä runoilla, on lisännyt C. R.. Turusa, prändätty directur. ja cuningalliselda kirjan-pränttäjäldä suuren ruhtin. m. Suomes Jacob Merckellildä, wuonna 1752 (täydentänyt Laurentius Petrin teosta) == Lähteet == * Karl Reinin elämäkerta Kansallisbiografiassa * Luettu 22.6.2011. Luokka:Suomalaiset runoilijat Luokka:Suomen evankelis-luterilaisen kirkon papit Luokka:Vuonna 1712 syntyneet Luokka:Vuonna 1781 kuolleet
Itä-Suomen Työmies (Kotka)

Itä-Suomen Työmies oli Kotkassa vuosina 1899–1900 ilmestynyt sanomalehti. Lehden perustamisen taustalla oli Kotkan työväenyhdistyksen radikalisoituminen ja paikallisen Kotkan Sanomien kielteinen suhtautuminen työväenasiaan. Julkaisulupa saatiin vasta kolmannella yrittämällä, eikä lehti sen mukaan voinut käsitellä lainkaan poliittisia kysymyksiä. Linjaltaan Itä-Suomen Työmies osoittautui liian lieväksi, vaikka sitä toisaalta syytettiin myös kiihotuksesta. Kahdesti viikossa vain puolen vuoden ajan ilmestyneen lehden levikki oli noin 900–1 200 kappaletta. Vastaavana toimittajana työskenteli Vilho Pylvänen. ==Lähteet== ==Aiheesta muualla== * Itä-Suomen Työmies digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Kotkan media
Itä-Suomen Työmies

Itä-Suomen Työmies tarkoittaa seuraavia asioita: * Itä-Suomen Työmies, Kotkassa vuosina 1899–1900 ilmestynyt sanomalehti * Itä-Suomen Työmies, Viipurissa vuonna 1918 ilmestynyt sanomalehti
Kymenlaakson kauppakamari

Kymenlaakson kauppakamari on Kymenlaakson alueella toimiva elinkeinoelämän edunvalvonta-, palvelu- ja asiantuntijajärjestö. Kauppakamari tarjoaa vaikuttamiskanavan, koulutusta, kontakteja ja hyödyllistä tietoa yritystoiminnan tueksi. Vuonna 1929 perustetun kauppakamarin toiminnan tavoitteena on Kymenlaakson ja siellä toimivien yritysten vetovoiman kasvattaminen ja kilpailukyvyn vahvistaminen. Kymenlaakson kauppakamariin kuuluu noin 550 jäsentä seitsemän kunnan alueella (Etelä-Kymenlaaksossa Kotka, Hamina, Pyhtää, Miehikkälä, Virolahti ja Pohjois-Kymenlaaksossa Kouvola ja Iitti).Tietoa meistä Kamarin toimintaa johtaa hallitus ja puheenjohtajisto, joka valitaan vuosittain. Vuosittain nimetään myös kahdeksan valiokuntaa, joiden toiminta on keskeinen edunvalvonnan työväline. Kymenlaakson kauppakamarin hallituksen puheenjohtajana toimii Kotkan Energia Oy:n kehitysjohtaja Tuija Suur-HamariPuheenjohtajat ja toimitusjohtajana Jouko LehtorantaKymenlaakson kauppakamarin toimistot . Kauppakamaritoiminta Suomessa perustuu kauppakamarilakiin ja yritysten vapaaehtoiseen jäsenyyteen. Suomessa toimii 19 alueellista kauppakamaria ja niiden yhteistyöelin Keskuskauppakamari. == Katso myös == * Nuorkauppakamari == Lähteet == == Aiheesta muualla == * Kymenlaakson kauppakamarin sivusto Luokka:Suomalaiset kauppakamarit Luokka:Kymenlaakso
Grip (suku)

Grip-suku oli Ruotsin keskiajalta lähtien Ruotsin vaikutusvaltaisimpia ja vauraimpia aatelissukuja. Gripit mainitaan Ruotsissa ensimmäisen kerran 1296. Suvun merkittäviä jäseniä ovat: * ritari Tomas Joninpoika Grip, (Bo Jonsson Gripin isoisä) *Bo Joninpoika Grip (s. 1330-luvulla – k. 20. elokuuta 1386, Knutin isä) * Knut Bonpoika Grip (s. 1370-luvulla – k. 1406, Katarinan isä) * Katarina Knutintytär Grip (s. ? – k. 1449—1452, Nilsin äiti) * Nils Bonpoika Grip (s. 1460-luvulla – k. 14 helmikuuta 1522) * Bo Birgerinpoika (Grip) (1540–1569), komentaja ja valtaneuvos, Vinäsin herra * Margareta Birgersdotter (Grip) (1538–1586), kirjailija ja maanomistaja == Lähteet == * * === Viitteet === Luokka:Suomen historia Grip Grip Luokka:Keskiaikaiset suvut